
Приоритетна ос 5 „Техническа помощ“
Процедура BG16RFOP002-5.005 „Осигуряване на техническа помощ за успешното изпълнение на Оперативна програма „Иновации и конкурентоспособност“ 2014-2020

Бенефициент: Главна дирекция „Европейски фондове за конкурентоспособност”, Управляващ орган на Оперативна програма „Иновации и конкурентоспособност” 2014-2020 г.
Специфични цели:
· Специфична цел 1: Подкрепа за ефективно и ефикасно изпълнение на дейностите, свързани с програмирането, управлението, наблюдението, оценката и контрола на ОПИК и ОП ИМСП съгласно действащото законодателство и съществуващите добри практики;

· Специфична цел 2: Подпомагане на Управляващия орган за предоставяне на адекватна и навременна информация и информиране на обществото относно възможностите за финансиране по ОПИК, критериите, правилата и процедурите за участие и нейното изпълнение;

· Специфична цел 3: Укрепване капацитета на кандидатите и бенефициентите на ОПИК за участие в изпълнението на програмата и по-доброто (количествено и качествено) използване на финансовите й ресурси;
Постигането на тези цели се осъществява с помощта на бюджетни линии, като основните резултати от тяхното изпълнение са следните: 
В изпълнение на Специфична цел 1:
· Постигнато ефективно, ефикасно и правилно изпълнение на ОПИК и ОП ИМСП в съответствие с принципа за разумно финансово управление и съгласно разпоредбите на европейското и националното законодателство; 
· Осигурена добра структура и организация на работата на Управляващия орган и неговите регионални звена, включително система за оценка на риска;
· Осигурено ресурсно и техническо обезпечаване на работата на Управляващия орган и неговите регионални звена;
· Подкрепени процеси по предоставяне на техническа подкрепа, консултации, изследвания, анализи и проучвания, необходими за правилното програмиране, управление, наблюдение, оценка и контрол на ОП; 
· Осъществен принос за повишаване на квалификацията, мотивацията и ангажираността на служителите на УО и служителите от общата администрация, подпомагащи дейността на УО, посредством организиране и участие в обучения, обмен на добри практики и опит и др.; 
· Осигурено правилно функциониране на Комитета за наблюдение на програмите;
· Осъществени дейности по приключване на програмен период 2007-2013 г.;
· Стартирана работа по подготовка на програмен период 2021-2027 г.
В изпълнение на Специфична цел 2: 
· Осигурена прозрачност на процеса на изпълнение на ОПИК и популяризирането й сред най-широк кръг от заинтересовани физически и юридически лица;
· Осъществен принос за повишаване на информираността на широката общественост относно ЕФРР и ОПИК през периода 2014-2020 г.;
· Ангажиран обществен интерес и насърчено участие по Оперативната програма;
· Представени са възможностите и ползите от участието в програмата, вкл. допълващи финансови източници, с което е гарантирана равнопоставеността и откритостта при нейното изпълнение;
· Организирани публични и информационни събития за различни целеви аудитории; 
· Разпространена информация, документация и материали, свързани с изпълнението на ОПИК както сред бенефициенти, така и сред широката общественост; 
· Популяризирана ОПИК в електронни и печатни медии, вкл. целите на Програмата и дейностите, осъществявани за тяхното изпълнение, отворените за кандидатстване процедури и резултатите от тяхното изпълнение;
· Изработена и актуализирана ежедневно Интернет страница на УО на ОПИК; 
· Осъществена регулярна оценка на извършваните комуникационни дейности, посредством регулярни анализи и допитвания до общественото мнение. 
В изпълнение на Специфична цел 3: 
· Осъществен принос за развитието на капацитета на бенефициентите за постигането на напредък, включително в усвояването на ресурсите по ОПИК, посредством организирани и проведени обучения относно условията за кандидатстване и изпълнение на процедурите по програмата; 
· Осъществени оценки, анализ на нуждите и очакванията на отделните групи кандидат- бенефициенти по ОПИК и изготвен план за действие с оглед по-добро фокусиране на Програмата върху трудностите и предизвикателствата, пред които са изправени.
Бюджет: 41 674 669,00 Евро (в т.ч. 35 423 468,00€ от ЕФРР и 6 251 201,00€ национално съфинансиране)

